**Отчет за дейността на народно читалище „Съзнание 1897”**

**с. Згалево за 2020г.**

Читалището в с. Згалево е културна институция с дългогодишно минало ,която съхранява и пази традициите на хората в това населено място.Читалищното дело като такова е пряко свързано с хората от общността.За съжаление 2020 г. се оказа година на дълбока промяна. Ковид пандемията ,която се появи в началото на годината принуди хората да се затворят по домовете си.Страхът от неизвестната болест ,страхът от зараза ,пряко повлияха върху дейността на тази институция.За известно време в периода от март и началото на април читалището затвори врати.Живота не само в село Згалево ,а и в цяла България промени обичайния си ритъм. Съобразявахме се със забрани и рестрикции,но въпреки това намерихме начин да бъдем близо и да бъдем полезни на хората от общността.

По стара традиция на 21 януари организирахме и проведохме празника посветен на родилната помощ „Бабин ден”. На осми март отпразнувахме и международния ден на жената и това беше последното организирано събитие с хората от селото,след което бе въведено извънредно положение в цялата страна и от тук нататък бяха преустановени всички масови събирания на хора.След близо месец и половина прекъсване читалищната библиотека започна работа при строго спазване на всички епидемиологични мерки.Хората идваха и вземаха книги ,но без да има възможност за ползване на компютрите в залата ,поради същите рестрикции.Тази година библиотеката към читалището изготви и участва с проект към министерство на културата „Българските библиотеки -центрове за четене и информираност-2020”.Проекта беше одобрен и бяха отпуснати средства в размер на 1211.79лв.С тези средства библиотеката обнови фонда си и добави 82 бр. нови книги.

Комуникацията с хората от общността се осъществяваха предимно по електронен път.Читалището има собствена страница в социалната платформа фейсбук,на която се качваше информация и материали свързани с по- важни събития и дати през годината.

Фолклорната група сформирана към читалището ,през 2020 г. не можа да реализира заложената в плановете дейност.Въпреки това в началото на есента на 26 септември ,когато пандемичните мерки бяха разхлабени групата взе участие във фолклорния събор организиран от община Ловеч „Ритъмът на България 2020”.Всички участници в събора получиха грамоти за добро представяне.

Искрено се надяваме ,че нещата през настоящата 2021г. ще се нормализират и ние отново ще можем да бъдем заедно и ще сме полезни на хората. Когато има желание за работа начини винаги ще се намират.

Дата: 19.03.2021г.

С. Згалево Председател………………….

/Б. Димитрова/